Referat fra bestyrelsesmøde

Dato: 17.1.2024 kl. 17.30 – 21.30

Sted: Danhostel Esbjerg vandrehjem

**Deltagere:** (Camilla kom fra arbejdet og deltog i sidste del af mødet)

|  | **Navn** | **deltager** | **afbud** |
| --- | --- | --- | --- |
| **Leder** | Per Olesen | x |  |
|  |  |  |  |
| **Medarbejder-repræsentant** | Anne-Mette Madsen |  |  |
| **Medarbejder-**  **suppleant** |  |  |  |
|  |  |  |  |
| **Forældre-**  **repræsentanter** | Camilla Husted Christensen  (formand) |  | X |
|  | Thit Thygesen  (næstformand) | x |  |
|  | Sabrina Bech Røn | x |  |
|  | Morten Juncher Lysdahlgaard | x |  |
|  | Thomas Jeppesen | x |  |
|  |  |  |  |
|  |  |  |  |
| **Suppleant** | Camilla Bækby Dahl | x |  |
|  | Lea Fløe Christensen | x |  |
|  |  |  |  |

**Dagsorden:**

1. Valg af ordstyrer og referent
2. Godkendelse af dagsorden
3. Godkendelse/opfølgning af sidste referat:
4. Orientering: Tillæg til aftale om bogføring indtil den 1.3.2024, hvor vi overgår til LDD, Nyt produktionskøkken hus 9, Nyt fra Esbjerg kommune(reduktion af opgaver i det pædagogiske arbejde)
5. Personale og Økonomi – Placering af personale efter den 1.4.2024(Charlotte og Mette orienterer)
6. Økonomi: Resultat for 2023 og budget for 2024
7. Forslag fra personalet om at ændre på gavepolitikken til jul. Der er flere forskellige forslag i spil
8. Læreplanstema – forslag til temaer og projekter
9. Fællespasning og lukkedage
10. Evt.

Referat:

Ad. 1

* Thit ordstyrer – Per Referent

Ad. 2

* OK

Ad.3

* Ugeavisen er i gang med en artikel omhandlende parkeringsforholdene i området. Vi har ikke hørt mere til sagen. Vi forventer at der kommer en artikelserie senere på året.

Ad. 4

* Der er lavet et tillæg til aftalen om bogføring med Martinsen. Martinsen havde desværre ikke kvalificerede medarbejdere til at løse opgaven. Vi har lavet en aftale om, at en tidligere bogholder ansat ved Martinsen ansættes i Møllehusene og løser opgaven indtil vi overgår til LDD fra 1.3.2024. Der kom orden i bogholderiet indenfor en kort tidsramme.
* I forbindelse med overgangen til LDD er der mange opgaver i forhold til flytning af data på økonomi, rettigheder og adgange samt personale filer. Vi vil i ledelsen havde et ekstra fokus på dette i de kommende 2 måneder.
* AB boligforening har renoveret vores produktionskøkken. Der kommer nyt køkkeninventar (skabe, skuffer, bordplader, vaske mv) ny ovn, nyt køleskab, nyt gulv. Der Males og nye lofter kommer op. Det har dog ikke været uden forhindringer. Mette DPL hus 9 er i daglig dialog med boligforeningen og der er ved at være styr på de fleste af de udfordringer der har været.
* Der har igennem det seneste år været en proces der har involveret både politikere, personale, ledelser, forældre omhandlende en reduktion i de mange dokumentationstimer og arbejde med fagsystemer – tid væk fra børnene. Konklusion: der er stort set ikke reduceret noget som helst. En agenda STEAM er fjernet resten forbliver. Så vi fortsætter med det høje dokumentations og - registreringsniveau i Esbjerg kommune på Dagtilbudsområdet. Vi undrer os blot i bestyrelsen over, at der ikke er mere fokus på de varme hænder og at der skulle så mange mandetimer til at konstatere, at vi faktisk bevarer det som det er?
* Der er næsten ingen studerende tilbage på Pædagogseminariet i Esbjerg. Før var der 3-4 hold nu er der 1 hold tilbage. Vi er bekymrede for rekrutteringssituationen i området generelt.

Ad. 5

* Placeringen af personalet pr. 1. april 2024 blev præsenteret og godkendt.

Ad. 6

* Margit(adm) havde lavet regnskabet færdigt så vi kunne forholde os til årsresultatet. Samlet set, når de sidste refusioner og restbeløb fra kommunen kommer med - så kommer vi ud af 2023 med et rundt 0. Det er længe siden, at vi har formået at forbruge alle midlerne inden årsskiftet. På trods af at budgetopdateringerne fra Esbjerg kommune kom mange måneder for sent, så vi i perioder faktisk ikke vidste, hvad vi havde i 2023 budget – så har vi igennem hele perioden forsøgt at samle økonomien og sammenligne med vores skyggebudget for løn og drift – det er heldigvis lykkedes.
* Vi har desværre endnu ikke den 17.1.2024 fået vores budget fra 2024. Normalt får vi det sidst i november. Vi har rykket kommunen og de svarer, at det bliver yderligere 14 dage forsinket pga af omstilling til nye fagsystemer og økonomisystemer. Det er selvfølgelig uhensigtsmæssigt i forhold til planlægningen af personaletimer for 2024, men vi har lavet en plan for sikker drift indtil vi modtager budget for 2024. Så laver vi et nyt skyggebudget for lønsummen.
* Vi har i 2023 således formået at indfri næsten samtlige ønsker til f.eks. legepladsrenovering, ny markise, kulturprojekter mv hvilket betyder, at vi i 2024 må indstille os på almindelige driftsønsker da der i 2024 ikke er overførte midler til investeringer.

Ad. 7

* Vi havde gavepolitikken oppe til diskussion. Der havde været et oplæg fra personalegruppen omkring de gaver pædagogerne lavede sammen med børnene til deres forældre.
* Vi blev enige om at storegruppe børnene selv tilrettelægger deres gaver. F.eks. så samler de penge ind til børn i udsatte situationer igennem det projekt der i Esbjerg med juletræet på torvet.
* Vuggestue og mellemgrupper planlægger selv – ikke nødvendigvis det samme på stuerne – men for det samme beløb til det enkelte barn.
* 20,- inkl moms pr barn er maksimum- hvis der købes effekter ind til konstruktion af gaven til mor og far.

Ad. 8

* Forslag fra forældrene til læreplan 2024-2026:
* **Sådan legede vi i gamle dage** (Byhistorisk arkiv) Beklædning
* **Rim og remser** – sproglege
* **Udeliv** – krible krable – dyr – kæledyr – landbrug
* **Fantasi** – eventyr – fortællinger – Fantacy festival Esbjerg
* **Børn i verden** – Højtider i andre lande
* **Kroppen** – udenpå og indeni
* **Rummet og universet** – planeter og jorden
* **Bevægelse** – Sanser – mindfulnes
* **Dem som passer på os** – job og evt. hvad laver mor og far. Virksomhedsbesøg ude og i inst.
* **Energien** – sol/vind andet
* **Hvad laver de på havnen**?
* **Cirkus**
* **Danmarks øer og Grønland og færøerne**
* Alle forslag kommer med på det pædagogiske personalemøde sammen med forslagene fra personalet. Vi afholder så en demokratisk udvælgelsesproces så vi ender med 6 temaer der dækker alle tema projekter i den lovpligtige Nye styrkede læreplan for 2024-2026.

Ad. 9

* På baggrund af det udsendte materiale fra Esbjerg kommune omkring fællespasning og lukkedage – så udsender vi et kort nyhedsbrev til alle forældre, hvori vi beskriver hvordan vi løser det i Møllehusene.
* Vi afholder ikke fællespasning med andre institutioner da vi selv har lokalerne og størrelsen til at løse udfordringerne inden for rammen. Vi lukker husene ned i forhold til tilmeldte børn
* Lukkedage er Grundlovsdag og Juleaften – øvrige dage som Langfredag og 31.12 er der fællespasning med tilmelding i husene som hidtil.
* Opmærksomhed henledes på at f.eks. skolerne har lukket på den gamle St. Bededag – daginstitutionerne er åbne.
* Vi skriver på hjemmesiden omkring fællespasning

Ad. 10

* Der er et ønske om, at der kommer et overordnet årshjul ud med f.eks. sommerfest højtider og andre møder
* Der er kommet mobilfri zone op i alle huse.
* Forstyrrelser i leg når børn afleveres/hentes på stuen – Per laver et opslag på Aula
* Syge børn i inst. – vi sender embedslægens materiale ud til forældrene igen
* Opråb om at forældrene skal bruge de blå futter – specielt når det er snevejr og vådt uden for.

Referent Per Olesen

På vegne af

Camilla Christensen

Bestyrelsesformand